**Standardbeskrivelse 17.02.2020.**

**Bostedet Gl. Kongevej** er et botilbud for voksne over 18 år, der har brug for støtte i hverdagen.

**Målgrupper:**

Voksne fra 18 år med sammensatte udfordringer af social, adfærdsmæssig, psykisk, fysisk og eller personlig karakter – herunder udviklings-, opmærksomheds- og eller personlighedsforstyrrelser.

Vi forudsætter, at den enkelte har lyst til at indgå i et forpligtende fællesskab med de øvrige beboere og at man gerne vil være eller er aktiv if. job, uddannelse eller aktiviteter udenfor bostedet.

**Hvor?**

Botilbuddet er beliggende i Lystrup nord for Aarhus C på adresserne Bystævnet 2A, 2 C og 2 F og består af et bofællesskab og ”Kollegiet” for beboere med mindre støtte behov (min. 15 timer pr. uge)

**Vi tilbyder:**

Fuld indskrivning i bostedet jf. § 107.

Indskrivning i ”Kollegiet” for borgere med mindre behov for støtte.

Aflastning i forbindelse med weekends og eller ferie perioder. Evt. som indslusning til fuld

indskrivning.

Afklaring – i en afgrænset periode eller efter aftale forud for en mere permanent eller længerevarende foranstaltning.

Akut indskrivning – i en afgrænset periode efter aftale, når der er behov for hurtig løsning af et problem, der kræver øjeblikkelig indsats. Akut indskrivning kan efter aftale medføre fuld indskrivning i bostedet.

Udslusning ifb. udskrivning fra bostedet til mere eller mindre indgribende foranstaltning.

§ 85 støtte i egen bolig.

**Målsætning.**

Gennem vedholdende specialpædagogisk indsats og insisterende omsorg er vores målsætning, at lære beboeren at mestre sit liv – at leve sit liv på basis af muligheder, egne værdier og drømme. Vi har løbende flow i vores beboersammensætning, hvilket indikerer, at vi med succes opnår de resultater, der er vores målsætning

**Metode og dokumentation.**

Vi arbejder dialogorienteret med en anerkendende tilgang til den enkelte og i relation til gruppen som helhed. Den daglige specialpædagogiske indsats tager afsat i miljøterapeutisk-, kognitiv-, og narrativ metode – naturligvis tilpasset den enkeltes særlige behov for forudsætninger.

Der dokumenteres med afsæt i beboerens handleplan. Dette i statusrapporter, via ugeskema eller på anden vis, hvis kommunen ønsker dette. Den daglige dokumentation sker digitalt. Der evalueres løbende if. den enkelte borgeres mål og delmål i samarbejde med beboeren.

**Medarbejdere?**

Samtlige medarbejdere efter- og videreuddannes løbende indenfor de tre metodiske tilgange som vores specialpædagogiske indsats tager afsæt i og modtager supervision eksternt.

Der er til bostedet tilknyttet pedel og praktisk medhjælp.

Den daglige ledelse består af en leder med specialpædagogisk grunduddannelse og en souschef med socialfaglig grunduddannelse.

**Samarbejde.**

Vi samarbejder med vores ”søster” tilbud Vangsbovej 5 samt kommuner, andre professionelle og ikke mindst pårørende, i relation til den enkelte beboer.

Derudover deltager vi i forskellige faglige netværk og samarbejder med relevante foreninger, så vi vedvarende er opdateret på, hvad der rør sig, på Voksenhandicapområdet.

**Visitation.**

Kontaktperson John Anderskou – leder / mobil 28103064

Der visiteres til bostedet via henvendelse til Fonden Gl. Kongevej – administrationen – Elkjærvej 38, 8230 Åbyhøj – tlf.: 41 99 69 60

**Vil du vide mere?**

Hjemmeside: [www.bostedetglkongevej.dk](http://www.bostedetglkongevej.dk)

Vi har udgivet en bog – Livsmestring – som vi gerne sender til dig.

 